DECLARAZION UNIVERSAL DAI DERITS DAL OM 


Fate buine e proclamade de Samblee gjenerál des Nazion Unidis 
ai 10 di Decembar dal 1948. Risoluzion 217 A (III) 


Preambul 


Tignút cont che il ricognossi la dignitàt di ducj i membris de gjernazie umane, i lòr 
derits, compagns e inalienabii, e je la fonde de libertàt, de justizie e de pàs tal 
mont; 

Tignút cont che il dineà e il spreseà i derits dal om a an puartát a barbaretáts 
ch'a ufindin la cussience de umanitát e che al è stàt proclamát che il divigni di un 
mont dulà che i oms a gjoldin la libertàt di peraule e di fede e la liberazion de 
pòre e de miserie e je la plui grande braure dal om; 

Tignút cont che i derits dal om bisugne ch'a sein garantîts des lecs, se si intint di 
fà in mút che l'om, come ultin ricors, nol scugni voltàsi cu la fuarce cuintri la 
tiranie e la sclavitút; 

Tignút cont che bisugne promovi il svilup di bogns rapuarts tra lis Nazions; 
Tignút cont che tal Statùt i popui des Nazions Unidis a an tornát a declarà la lór 
fede tai derits fondamentái dal om, te dignitát e tal valór de persone umane, te 
paritàt dai derits dal om e de femine, e ch'a an decidút di promovi il progres 
sociál e un miór sistem di vite tune plui grande libertát; 

Tignút cont che i Státs membris a an cjapàt l'impegn di otigní, in cooperazion cu 
lis Nazions Unidis, il rispiet e losservance universal dai derits dal om e des 
libertáts fondamentáls; 

Tignút cont che une convinzion gjenerál sun chescj derits e sun cheste libertát e 
je de massime impuartance par une complete realizazion di chescj impegns; 

la Samblee Gjenerál des Nazions Unidis 

e proclame cheste Declarazion Universál dai Derits dal Om come ideál comugnál 
ch'a an di rivá a vélu ducj i popui e dutis lis Nazions par che ogni individui e ogni 


strument de societàt, tignint cont simpri di cheste Declarazion, a cirin di promovi, 


cu la instruzion e la educazion, il rispiet di chescj derits e di chestis libertàts e di 
garantîur, midiant proviodiments progressîfs di stamp nazionál e internazionál, il 
ricognossiment universál e efetîf e il rispiet tant de bande dai popui dai Státs 


membris, che de bande dai popui dai teritoris ch'a son sot de lór jurisdizion. 


Articul 1 


Ducj i oms a nassin libars e compagns come dignitàt e derits. A an sintiment e 


cussience e bisugne che si tratin un culaltri come fradis. 


Articul 2 


A ogni individui i spietin ducj i derits e dutis lis libertàts proclamàts in cheste 
Declarazion, cence nissune distinzion par vie di gjernazie, colór, mascjo o 
femine, lenghe, religjon, di impinion politiche o alcaltri, di zoc nazionál o sociál, di 
ricjece, di nassite o altre condizion. 

E no sará fate nissune distinzion nancje par vie dal Statút politic, juridic o 
internazionál dal país o de tiare che une persone i parten, tant se ché tiare e je 
indipendent che s'e je sot ministrazion fiduciarie o no autonime o sot cualchi altri 


limit di sovranitát. 


Articul 3 


Ogni individui al a derit a la vite, a la libertát e a la sigurece de só persone. 


Articul 4 


Nissune persone e po jessi tignude in sclavitút o servitút; la sclavitút e il trafic dai 


scláfs di cualsisei gjenar a son improibíts. 


Articul 5 


No si po torturá nissun, ni doprá par nissune persone trataments o punizions 


barbars, disumans o vergognós. 


Articul 6 


Ogni individui al à derit, pardut là che si cjate a sei, che i vegni ricognussude la 


sò personalitàt juridiche. 
Articul 7 


Denant de leg a son ducj compagns e ducj a an derit, cence nissune parzialitát, a 
la stesse protezion de lec. A an ducj derit di jessi vuardàts di ogni discriminazion 
contrarie a cheste Declarazion ch'e je stade fate cuintri cualsisei instigazion a 


discriminazions di ché sorte. 
Articul 8 


Ogni individui al a derit a une real possibilitàt di ricori a tribunài competents 
nazionài cuintri di fats ch'a van cuintri dai derits fondamentài che la constituzion 


o la leg i ricognossin. 
Articul 9 


Nissune persone no pò jessi arestade, tignude in preson o mandade in esili 


cence juste reson. 
Articul 10 


Ogni individui al à derit in plene paritàt, a une juste e publiche udience denant di 
un tribunál indipendent e imparziál, par decidi dai siei derits e dovés, e ancje par 


provà la positivitát di cualsisei acuse penál che i vegni fate. 
Articul 11 


e Ogni individui acusát di une malefate al è presumút nocent fintant che la 
sò colpe no sei stade dimostrade par vie legàl tun public proces dulà che i 


vein dàt ogni garanzie par difindisi. 


e Nissun individui nol pò vignî condanát par une robe fate o no fate, se, in 
chel tàl moment, ché robe no jere considerade une malefate secont il derit 
locàl o internazional. Come che no si podarà mai dà un cjastic plui grant di 


chel stabilît tal moment de malefate. 
Articul 12 


Nissun individui nol pò jessi sogjet a interferencis arbitrariis te sò vite privade, te 
sò famee, te sò cjase, te sò corispuindince, e nancje jessi ufindút tal so onór e te 
sò stime. Ogni individui al a derit di jessi vuardát de leg cuintri interferencis o 


ufesis di cheste fate. 
Articul 13 


e Ogni individui al a derit di stà e di movisi dentri i confins di ogni Stát. 


e Ogni individui al à derit di là vie di cualsisei país, ancje dal so, e di tornà. 
Articul 14 


e Ogni individui al à derit, cuintri lis persecuzions, di cirî e cjatà ricet in altris 
paîs. 
e Nol podarà ricori a chest derit un individui s'al è cirút par malefatis no 


politichis o par fats contraris ai fins e ai principis des Nazions Unidis. 
Articul 15 


e Ogni individui al à derit di vé une citadinance. 
e A nissun individui no si pò cjoli cence une reson la só citadinance e nancje 


il derit di cambiale. 


Articul 16 


e Oms e feminis in etát adate a an il derit di sposási e di meti sù famee, 
cence nissune limitazion di gjernazie, citadinance o religjon. A an ducj i 
stes derits a rivuart dal matrimoni, par tant ch'al dure e cuantche si disfe. 

e Il matrimoni si pò fálu dome cul libar e plen consens dai nuvigs 
deventants. 

e Lafamee eje la fonde natural e fondamentál de societàt e e à il derit che 


la difindin la societàt e il Stàt. 
Articul 17 


e Ogni individui al à derit di vé une propietàt sò personàl o comugnál cun 
altris. 


e A nissun individui no si pò cjoli la só propietàt cence une reson. 
Articul 18 


Ogni individui al à derit a la libertàt di pinsîr, cussience e religjon; chest derit al 
vůl dî ancje libertát di gambià religjon o fede, e libertát di pandi dibessòl o cun 
altris, tant in public che in privát, la só religjon o la sò fede tal insegnà, tes 


pratichis, tal cult e te osservance des ceremoniis. 
Articul 19 


Ogni individui al à derit a la libertàt di impinion e di espression, dutun cul derit di 
no jessi lambicát par vie de sò idee e il derit di cirî, di vé e di propagandá 


informazions e ideis cun ogni mieg e cence limitazions. 
Articul 20 


e Ogni individui al à derit a la libertát di riunion e di associazion pacjifiche. 


e Nosi pò obleâ nissun a fà part di une associazion. 


Articul 21 


e Ogni individui al à derit di partecipá al guviér dal so país tant di persone 
che par mieg di rapresentants sielzúts liberementri. 

e Ogni individui al à derit di pode rivá, in condizions di paritát, ai puescj di 
vóre publics dal so país. 

e La volontàt popolár e je la fonde de autoritát dai guviérs; cheste volontát si 
a di pandile traviers elezions periodichis e onestis, a sufragjo universál e 
compagn, cun vót segret o tun altri mút ch'al garantissi la libertát di 


esprimisi. 
Articul 22 


Ogni individui, come part de societát, al a derit a la sigurece sociál, e ancje di 
realizá, cul impegn nazionál e la colaborazion internazionál e tignint cont de 
organizazion e des possibilitáts di ogni Stát, i derits economics, sociái e culturài 


indispensabii a la só dignitát e a la libare cressite de só personalitát. 
Articul 23 


e Ogni individui al à derit al lavór, a la libare sielte dal puest di vóre, a 
condizions justis e buinis di lavór e a jessi vuardát cuintri la disocupazion. 

e Ogni individui, cence parzialitàt, al à derit di vé la stesse pae par un lavór 
compagn. 

e Ogni individui ch'al lavore al à derit a une pae juste e buine che i 
garantissi a lui e a la sò famee une vite secont la dignitàt umane e 
staronzade, s'al covente, cun altris miegs di protezion social. 

e Ogni individui al à derit di meti sù sindacáts e di fáur part par difindi i siei 


interes. 
Articul 24 


Ogni individui al à derit di polsà e di distraisi, intindint cun chest un just limit des 


oris di lavòr e di feriis periodichis paiadis. 


Articul 25 


Ogni individui al à derit a un sistem di vite bon di garantî la salút e il 
bonstà so e de sò famee, massime pal nudriment, il vestiari, une cjase, la 
assistence mediche, e ai servizis sociái necessaris; al a derit a la sigurece 
in càs di disocupazion, malatie, invaliditàt, veduance, vecjae o in ogni altri 
càs di piardite dai miegs di sussistence par robis che no dipendin dal so 
volè. 

La maternitàt e la infanzie e an derit a curis speciàls e assistence. Ducj i 


fruts nassúts tal matrimoni o fúr, a an di gjoldi de stesse protezion sociál. 


Articul 26 


Ogni individui al à derit a la instruzion. La instruzion e a di jessi a gratis 
almancul pes classis elementàrs e fondamentàls. La instruzion elementàr 
e à di jessi obligatorie. La instruzion tecniche e professional e à di jessi 
possibil a ducj e cussi la instruzion superiór e a di jessi possibil a ducj 
daúr dal merit. 

La instruzion e à di jessi indrecade a une plene incressite de personalitàt 
umane e a un simpri plui grant rispiet dai derits dal om e des libertáts 
fondamentáls. La instruzion e a di fá cressi la comprension, il bon cúr, la 
amicizie fra dutis lis Nazions, lis comunitáts etnichis e religjosis, e dá une 
man a la vóre des Nazions Unidis par mantignî la pâs. 


| gjenitórs a an prin di ducj derit di sielzi il gjenar de instruzion pai lór fis. 


Articul 27 


Ogni individui al à derit di jessi a part de vite culturàl de comunitàt, di gjoldi 
des arts e di dà di vòre al progres de sience e usufruî dai siei beneficis. 
Ogni individui al à derit a la difese dal interes morál e matereál ch'a 
divegnin di une produzion sientifiche, leterarie e artistiche che lui al vedi 


fate. 


Articul 28 


Ogni individui al à derit di cjatàsi a vivi tun sistem social e internazionál dulà che i 
derits e lis libertàts proclamadis in cheste Declarazion a sein metùts in pratiche 
dal dut. 


Articul 29 


e Ogni individui al à dovés viers la comunitàt, là che lui al pò madressi 
adimplen e cun libertàt. 

e Taldopràisiei derits e lis sôs libertáts, ognun al à di tignî cont dome dai 
limits prescrits de leg par che si ricognossin e che si rispietin pardabon i 
derits e lis libertàts di chei altris e par contentà lis esigjencis justis de 
moràl, dal ordin public e dal benjessi gjeneràl di une societàt 
democratiche. 

e Nosi pò doprà mâl chescj derits e chestis libertáts cuintri i fins e i principis 


des Nazions Unidis. 
Articul 30 


Nissun Stát, grop o persone a puedin cjapà alc di cheste Declarazion par campá 
derits di meti sù trafics o combinà vóris ch'a cirin di dineà cualchi derit o libertàt 


ch’e je stade metude in clàr culì. 


